एक निःसंतान विवाहित स्त्री के तौर पर मैं इसे भय, सहानुभूति और हास्य के मिले-जुले भावों के साथ देखती हूँ। मैं इन तीनों की भावनाओं को महसूस करती हूँ। मैंने भी यह किया है। क्योंकि, इस तरह के आक्रामक और तल्ख सवालों का मैंने भी लंबे समय से सामना किया है, यहाँ तक कि अजनबियों से भी। ‘आप तो 35 साल की हो गई होंगी। बच्चे कर लो, बच्चों के बिना आपकी शादी बोरिंग हो जाएगी।’ जैसे सवालों से लेकर ‘ऐसा कैसे हो सकता है कि आप बच्चा न चाहती हों। इसके लिए आपको जीवन भर पछतावा होगा’। ‘यह तो तुम सोचती हो, लेकिन तुम्हारे पति क्या सोचते हैं।’ अगर तुम बच्चे पैदा नहीं करना चाहती तो तुम्हारे पति कहाँ जाएंगे? जैसे सवाल तक इसमें शामिल हैं।